**Notă informativă**

**la proiectul hotărârii Guvernului privind modificarea**

**Hotărârii Guvernului nr. 356/2015 cu privire la aprobarea**

**Reglementării tehnice „Organizarea pieței vitivinicole”**

|  |
| --- |
| 1. **Denumirea autorului şi, după caz, a participanţilor la elaborarea proiectului**
 |
| Proiectul menționat supra este elaborat de către Ministerul Agriculturii și Industriei Alimentare. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul respectiv are drept scop reglementarea vinurilor dealcoolizate, prin stabilirea cerințelor specifice acestora. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul dat nu constituie obiectul unei armonizări a cadrului normativ național cu cel al Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul hotărârii Guvernului privind modificarea Hotărârii Guvernului nr. 356/2015 cu privire la aprobarea Reglementării tehnice „Organizarea pieței vitivinicole”, vine să stabilească cerințele specifice de fabricare, etichetare și comercializare a vinurilor dealcoolizate.Necesitatea reglementării vinurilor dealcoolizate este susținută de producătorii de aceste vinuri, care, la moment, sunt fabricate cu respectarea Ordinului MAIA nr. 222 din 12 noiembrie 2010 privind aprobarea condițiilor de calitate și inofensivitate, unde sunt prevăzuți doar câțiva indici fizico-chimici.Introducerea cerințelor specifice vinurilor dealcoolizate în Reglementarea tehnică „Organizarea pieței vitivinicole”, aprobată prin Hotărârea Guvernului nr. 356/2015 se motivează prin faptul că, la fabricarea vinurilor, inclusiv a vinurilor dealcoolizate, este utilizată aceeași tehnologie de producere, diferențiindu-se doar prin procesul final de dealcoolizare. Cerințele generale fiind aceleași pentru toate categoriile de vin, specificate în Reglementarea tehnică prenotată, nu apare necesitatea efectuării unui act nou.Totodată, se propune ca, prin proiectul dat, textul „reglementări tehnice pertinente”, ce se referă la vinurile aromatizate, să fie înlocuit cu „Regulamentul privind definirea, descrierea, prezentarea și etichetarea produselor vitivinicole aromatizate”, deoarece, la etapa aprobării Reglementării tehnice „Organizarea pieței vitivinicole”, vinurile aromatizate erau specificate la general, cerințe specifice pentru acestea fiind stabilite ulterior, în anul 2017, prin Hotărârea Guvernului nr. 741/2017 pentru aprobarea Regulamentului privind definirea, descrierea, prezentarea și etichetarea produselor vitivinicole aromatizate.În același timp, urmare recomandării Grupului de lucru al Comisiei de stat pentru reglementarea activității de întreprinzător, s-a propus modificarea denumirii „Reglementare tehnică „Organizarea pieței vitivinicole” în „Regulamentul privind organizarea pieței vitivinicole”. |
| **5. Fundamentarea economico-financiară** |
| Implementarea prezentului proiect nu necesită cheltuieli financiare din bugetul de stat și nici pentru agenții economici. |
| **6. Modul de încorporare a actului în cadrul normativ în vigoare** |
| Prevederile propuse vor fi încadrate în Hotărârea Guvernului nr. 356/2015 cu privire la aprobarea Reglementarii tehnice „Organizarea pieței vitivinicole”, neafectând nici într-un fel cerințele deja existente în actul menționat, deoarece modificarea dată vine doar să completeze cadrul normativ actual cu prevederi stringente.După aprobarea proiectului respectiv, acesta va intra în vigoare la data publicării în Monitorul Oficial al Republicii Moldova, așa cum este cerut de urgență de producătorii din domeniu. |
| **7. Avizarea şi consultarea publică a proiectului** |
| Proiectul se preconizează a fi transmis spre examinare și avizare Agenției Naționale pentru Siguranța Alimentelor, iar pentru expertiză Centrului Național Anticorupție și Ministerului Justiției.La fel, proiectul urmează a fi supus expertizei de către Comisia de stat pentru reglementarea activității de întreprinzător (Grupul de lucru).În scopul respectării prevederilor Legii privind transparența în procesul decizional, proiectul poate fi accesat pe pagina web a Ministerului Agriculturii și Industriei Alimentare ([www.madrm.gov.md](http://www.madrm.gov.md)) în compartimentul „Transparență decizională” la rubrica „Proiecte de documente” și pe portalul guvernamental [www.particip.gov.md](http://www.particip.gov.md). |

**Ministru Viorel GHERCIU**